Hindiston iqlim bo‘yicha Parij bitimini rasman ratifikatsiya qildi

Hindiston iqlim bo‘yicha Parij bitimini rasman ratifikatsiya qildi, bu ushbu hujjatni qariyb amalga tadqiq qilish imkoniyatini beradi, deb yozadi “TASS”.

Hindiston hujjatni aynan 2-oktabr, hind milliy ozodlik harakati yetakchisi Mahatma Gandining tug‘ilgan kunida ratifikatsiya qilishi haqida avvalroq mamlakat bosh vaziri Narendra Modi ma’lum qilgan edi.
BMT bosh kotibi Pan Gi Mun Hindistonni bitimga qo‘shilgani bilan tabrikladi. Uning so‘zlariga ko‘ra, hujjat kuchga kirishi uchun uni butun dunyo bo‘ylab atmosferaga ajralib chiqadigan issiqxona gazlarining 4 foiz ulushi to‘g‘ri keladigan mamlakatlar ratifikatsiya qilishi qoldi, xolos.
Hindistonni hisobga olganda, bitimga 62 ta mamlakat qo‘shildi, ular sayyoradagi zararli ajralmalarning 52 foizi uchun javobgardir.
Iqlim bo‘yicha Parij kelishuvi 2015-yilning oxirida Fransiya poytaxtida global iqlim o‘zgarishi muammolariga bag‘ishlab o‘tkazilgan BMT anjumani yakunlariga ko‘ra qabul qilingan edi.